CROP111
పంటలకు గిట్టుబాటు ధరలేవీ
న్యూఢిల్లీ: ఖరీఫ్‌ పంటలకు గిట్టుబాటు ధరలు కల్పించాలని కోరుతూ దేశంలోని అత్యధిక రైతు సంఘాలు ఆధ్వర్యంలో కేంద్ర వ్యవసాయ ధరల వ్యయ పర్యవేక్షణ సంస్థ (సిఎసిపి)కిసం యుక్తంగా మొరపెట్టుకున్నాయి. ఖరీఫ్‌ పంటలకు కనీస గిట్టుబాటుధరలు కల్పించాలని కోరాయి. సిఎసిపి దీనిపై ఒక ప్రత్యేక అధ్యయనం చేయాల ని, పెద్దనోట్ల రద్దుతో వ్యవసాయ రంగం ఏవిధంగా దెబ్బతిన్నదీ ముందు బేరీజువేయాలని, ఖరీఫ్‌ 2017-18కోసం ప్రత్యేక పరిహారం విడుదలచేయా లని సూచించింది. జైకిసాన్‌ ఆందోళన్‌ వ్యవస్థాప కులు యోగేంద్ర యాదవ్‌ ఆధ్వర్యంలోని ప్రతినిధి బృందం ఒక వినతిపత్రాన్ని సిఎసిపికి అందించింది. ఇందుకు ఒక ప్రత్యేక ధరల విధానాన్ని రూపొందిం చాలని కూడా రైతుబృందం కోరింది. వ్యయ మదిం పు విధానం పూర్తిగామారాలని కృత్రిమ మాంద్యం, వాస్తవంగా వెలుగులోకిరాని ఖర్చులను సైతం పరి గణనలోకి తీసుకోలేని ఈ సాంకేతిక విధానాన్ని పక్కనపెట్టి కొత్త విధానం అమలుచేయాలని రైతు లు కోరుతున్నారు. సుస్థిర గిట్టుబాటు వ్యవసాయ రైతుల కూటమి, కర్ణాటక రాజ్యరైత సంఘ, కిసాన్‌ సంఘర్ష్‌సమితి, మధ్యప్రదేశ్‌, రైతు స్వరాజ్యవేదిక తెలంగాణ ప్రాంతాలనుంచి సంయుక్తంగా ఈ వినతి పత్రం అందించాయి. ఆధునిక సాంకేతికపరిజ్ఞానం వినియోగించి దిగుబడులు పెంచుకునేందుకు వీలు గా మొత్తం ఆహారోత్పత్తులకు గిట్టుబాటుధరలు కల్పించేందుకు సిఎసిపికి కేంద్రం పూర్తి అధికారా లిచ్చింది.
ఎన్‌డిఎ ప్రభుత్వ హయాంలో గిట్టుబాటు ధరల పెంపులో మందగమనం చోటుచేసుకున్నదని రైతుల కూటమి వ్యవసాయ ధరల నిర్ధారిత కమిటీ కి సూచించింది. కనీస మద్దతుధరలు గిట్టుబాటు విధానంలోకి మారాలని, సార్వత్రికధరల విధానం, దిగుబడుల హామీ యంత్రాంగం పరిగణనలోకి తీసు కోవాలని సూచించింది. మొత్తం 23 ఉత్పత్తులకు సిఎసిపి ధరలను సిఫారసుచేస్తుంది. ఏడు తృణ ధాన్యాలు వరి, గోధుమ, మొక్కజొన్న, చిరుధాన్యా లు, బార్లీ, రాగి వంటి వాటితోపాటు ఐదు పప్పు దినుసులు కంది, మినుము, పెసర, వంటి వాటితో పాటు నూనెగింజలపరంగా వేరుశెనగ, ఆముదం, సోయాబీన్‌, నువ్వులు, పొద్దుతిరుగుడు, వంటి వాటికి ధరలు నిర్దేశిస్తుంది. వాణిజ్యపంటల్లో కొబ్బరి, చెరకు, పత్తి, ముడిజనపనార ఉత్పత్తులకు సైతం గిట్టుబాటుధరలు అందిస్తుందని అంచనా.